Otros Psicosi de les 4.48 - emagister.com
Del 23/09/15 al 23/09/15
La Seca - Espai Brossa, Carrer Flassaders 40 Barcelona, Barcelona, España (mapa)
El Grup UOC Alumni Psicologia us proposa una nova experiència. Anirem a veure l'obra Psicosi de les 4.48, a La Seca – Espai Brosa i, en acabar, mantindrem un col·loqui amb el director Moisès Maicas, amb l'actriu Anna Alarcón i amb el ponent del Grup UOC Alumni Psicologia Enric Falo Zamora, psiquiatra de Sant Joan de Deu de l'Hospital de Dia del Baix Llobregat i membre del comité de cinefòrum Josep Romanyà de Capellades.
Actriu: Anna Alarcón
Direcció: Moisès Maicas, amb la col·laboració d'Iván Morales
Psicosi de les 4.48 explora la regió de la ment que la majoria dels éssers humans desitjaria no haver de visitar mai, però de la qual moltes persones no poden escapar. És un territori habitat per les veus. El fet que l'obra fos escrita quan Sarah Kane patia una depressió profunda, una circumstància més destructiva que creativa, demostra l'acte de generositat de l'autora. Que la peça sigui un acte, una creació escènica d'una qualitat inusual és, certament, un heroisme.
El suïcidi sempre ens interroga, i el suïcidi d'una escriptora planteja una pregunta que els vius busquem respondre. Inevitablement, l'ombra de la mort de Sarah Kane planeja sobre tota la seva obra, i això pot fer que llegim els seus textos buscant un diagnòstic, escoltant els crits sords que demanen ajuda. El repte dels lectors de l'última obra de Sarah Kane és deixar de buscar a l'autora entre les paraules de la peça i transportar el text cap a la seva pròpia realitat; això els ajudarà a reconèixer la por que senten i els impulsos que els mouen en relació a un acte autodestructiu que sovint preferim ignorar.
El debat girarà al voltant del suicidi, l'abordatge Psicològic i Psiquiàtric dels Trastorns de l'Estat d'anim i de les psicosis.
Lloc: La Seca - Espai Brossa - Carrer dels Flassaders, 40 Barcelona
Data: 23 de setembre de 2015
Horari: 21 h - En acabar l'obra mantindrem un debat amb el director, l'actriu i un ponent del Grup de Psicologia de la UOC.